《赠谢彦翔》
宋代·洪迈

我本世味薄，寸田足自营。
年来荆棘尽，稍有梨枣萌。
但恐骨相凡，未敢希长生。
陈留达人后，未龀犀角盈。
旧游记三山，幽梦彻九清。
迩来三十年，但觉膏粱腥。
幽寻饭绿髓，默卧诵黄庭。
郁我尘土中，深慰夙心倾。
仙人吴门卒，解后烦寄声。
相期朝金阙，鹤驭何时征。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。